Projektas

LIETUVOS RESPUBLIKOS

KULTŪROS CENTRŲ ĮSTATYMO NR. ix-2395 1, 4 ir 9 straipsnių PAKEITIMO, įstatymo papildymo 41 ir 91 straipsniais

ĮSTATYMAS

2017 m. d. Nr.
Vilnius

1 straipsnis. 1 straipsnio pakeitimas

Pakeisti 1 straipsnį ir jį išdėstyti taip:

„1 straipsnis. Įstatymo paskirtis

Šis įstatymas nustato kultūros centrų steigimą, pertvarkymą, pasibaigimą, valdymą, veiklą, klasifikavimą, finansavimą, vadovų, dirbančių pagal sutartis, priėmimą į pareigas, jų veiklos vertinimą, atleidimą iš pareigų bei kitus su kultūros centrų veikla susijusius santykius.“

2 straipsnis. 4 straipsnio pakeitimas

Pakeisti 4 straipsnį ir išdėstyti taip:

„4 straipsnis. Kultūros centrų sistema

1.	Kultūros centrų sistemą sudaro:

1)	Lietuvos nacionalinis kultūros centras (toliau - Nacionalinis kultūros centras) – tai

biudžetinė įstaiga, kurios savininkė yra valstybė;

2)	valstybės kultūros centrai – tai kultūros centrai, kurių teisinė forma yra biudžetinė

įstaiga arba viešoji įstaiga ir kurių savininko ar atitinkamai dalininko (savininko) teises ir pareigas įgyvendina Kultūros ministerija;

3)	savivaldybių kultūros centrai – tai kultūros centrai, kurių teisinė forma yra

biudžetinė įstaiga ar viešoji įstaiga ir kurių steigėjas yra savivaldybė.

4)	kiti kultūros centrai – tai kultūros centrai, kurie yra viešieji arba privatūs juridiniai

asmenys, išskyrus šios dalies 1, 2 ir 3 punktuose nurodytus kultūros centrus.

2. Kultūros centrai, išskyrus Nacionalinį kultūros centrą, pagal veiklos pobūdį skirstomi į specializuotus ir daugiafunkcinius.

3. Kultūros centro savininko teises ir pareigas įgyvendinanti institucija kultūros ministro nustatyta tvarka kultūros centrams suteikia kategorijas. Kultūros centrams, išskyrus Nacionalinį kultūros centrą, yra suteikiama aukščiausioji, pirmoji, antroji arba trečioji kategorijos.“

3 straipsnis. Įstatymo papildymas 41 straipsniu

Papildyti Įstatymą 41 straipsniu:

„41 straipsnis. Kultūros centrų veikla

1.	Nacionalinio kultūros centro paskirtis yra plėtoti istoriškai susiklosčiusias, kultūrinę

tautinę tapatybę išreiškiančias ir įtvirtinančias etninės kultūros ir mėgėjų meno veiklas šalyje, metodiškai joms vadovauti, įgyvendinti valstybės politiką regionų, etninės kultūros, mėgėjų meno, tradicijų tęstinumo ir plėtros, Lietuvos visuomenės ir pasaulio lietuvių kūrybiškumo, kultūrinės raiškos srityse, saugoti ir plėtoti dainų švenčių tradiciją, rengti valstybines kultūros programas, skatinti visuomenės kultūrinę ir kūrybinę raišką, rūpintis nematerialaus kultūros paveldo išsaugojimu, gaivinimu ir tęstinumu, etninės kultūros, mėgėjų meno, kultūros centrų specialistų kvalifikacija, ugdyti visuomenės suvokimą apie etninę kultūrą, mėgėjų meninę veiklą, kūrybiškumo reikšmę vaikams ir jaunimui, žmonių gyvenimo kokybei, padėti pasaulio lietuvių bendruomenėms saugoti savo kultūrinį tapatumą, vykdyti kitus teisės aktuose nustatytus reikalavimus.

2. Valstybės ir savivaldybių kultūros centrai, išskyrus Nacionalinį kultūros centrą, atlieka šias funkcijas:

1) rūpinasi į Nematerialaus kultūros paveldo vertybių sąvadą bei savivaldybių lygmens nematerialaus kultūros paveldo vertybių sąrašus įtrauktų elementų išsaugojimu ir tęstinumu;

2) organizuoja etninės kultūros sklaidą, populiarina senąsias kultūros tradicijas, papročius, laiduoja etninės kultūros perimamumą, užtikrina regionų kultūros identitetą;

3) sudaro sąlygas profesionalaus meno sklaidai;

4) užtikrina dainų švenčių tradicijos tęstinumą, mėgėjų meno kolektyvų dalyvavimą pasirengimo dainų šventėms procese ir dainų šventėse, vietiniuose, regioniniuose, respublikiniuose ir tarptautiniuose renginiuose;

5) rengia valstybinių švenčių, atmintinų dienų, kalendorinių švenčių paminėjimą;

6) organizuoja mėgėjų meno kolektyvų, studijų, būrelių veiklą;

7) viešina informaciją apie kultūros įvykius, kultūros projektus ir programas, kultūros reikšmę, skatina visuomenės, bendruomenių, grupių, individų kūrybines, kultūrines, pilietines iniciatyvas, kultūrinę veiklą ir skelbia apie tai įvairiomis žiniasklaidos formomis;

8) organizuoja meno, edukacinius, pramoginius ir kitus renginius, rengia programas;

9) formuoja ir tenkina sociokultūrinius bendruomenės poreikius, sudaro sąlygas visiems jos nariams dalyvauti kultūros procese;

10) rengia ir įgyvendina kultūrinės edukacijos, kultūrinę ir socialinę atskirtį mažinančias neformaliojo suaugusiųjų bei vaikų švietimo programas;

11) atlieka kitas įstatymuose bei valstybės ir savivaldybių kultūros centrų nuostatuose ar įstatuose nustatytas funkcijas.“

4 straipsnis. 9 straipsnio pakeitimas

Pakeisti 9 straipsnio ir jį išdėstyti taip:

„1. Nacionalinio, valstybės ir savivaldybės kultūros centro vadovas priimamas į

pareigas konkurso būdu 5 metų kadencijai Vyriausybės ar jos įgaliotos institucijos nustatyta tvarka.

2. Kultūros ministras nustato Nacionalinio, valstybės ir savivaldybės kultūros

centro vadovui keliamus kvalifikacinius reikalavimus. Nacionalinio, valstybės ir savivaldybės kultūros centrų vadovai, taip pat pretenduojantys šias pareigas eiti asmenys turi atitikti nepriekaištingos reputacijos kriterijus. Asmuo nelaikomas nepriekaištingos reputacijos, jeigu atitinka bent vieną iš šių sąlygų:

1) yra pripažintas kaltu dėl tyčinio nusikaltimo padarymo ir turi neišnykusį ar nepanaikintą teistumą;

2) yra pripažintas kaltu dėl baudžiamojo nusižengimo valstybės tarnybai ir viešiesiems interesams ar korupcinio pobūdžio baudžiamojo nusižengimo padarymo ir nuo apkaltinamojo nuosprendžio įsiteisėjimo dienos nepraėjo 3 metai;

3) yra pripažintas kaltu dėl nusikaltimų, kuriais padaryta turtinė žala valstybei, ir turi neišnykusį ar nepanaikintą teistumą;

4) yra uždraustos organizacijos narys;

5) yra atleistas iš skiriamų arba renkamų pareigų dėl priesaikos ar pasižadėjimo sulaužymo, darbo pareigų pažeidimų ir nuo atleidimo iš pareigų dienos nepraėjo 3 metai;

6) piktnaudžiauja alkoholiu, psichotropinėmis, narkotinėmis ar kitomis psichiką veikiančiomis medžiagomis;

7) yra pripažintas šiurkščiai pažeidęs Lietuvos Respublikos viešųjų ir privačių interesų derinimo valstybinėje tarnyboje įstatymo reikalavimus ir nuo pažeidimo paaiškėjimo dienos nepraėjo 3 metai;

8) yra pripažintas šiurkščiai pažeidęs kultūros ministro patvirtintas Kultūros įstaigų darbuotojų profesinės veiklos ir etikos taisykles ir nuo pažeidimo paaiškėjimo dienos nepraėjo 3 metai.

3. Su konkursą laimėjusiu nacionalinio, valstybės ar savivaldybės kultūros centro vadovu sudaroma darbo sutartis penkeriems metams. Nacionalinio, valstybės ir savivaldybės kultūros centro vadovo kadencijų skaičius neribojamas.

4. Savininko teises ir pareigas įgyvendinanti institucija kiekvienais metais iki sausio 31 dienos įvertina Nacionalinio, valstybės ar savivaldybės centro vadovo (išskyrus Nacionalinio, valstybės ir savivaldybės centro vadovą, kuris buvo priimtas į pareigas praėjusiais metais, iki metų pabaigos likus mažiau negu šešiems mėnesiams) praėjusių metų veiklą pagal nustatytas metines užduotis, siektinus rezultatus ir vertinimo rodiklius. Nacionalinio, valstybės ir savivaldybės centro vadovo veikla vertinama labai gerai, gerai ir nepatenkinamai savininko teises ir pareigas įgyvendinančios institucijos nustatyta tvarka. Jeigu Nacionalinio, valstybės ar savivaldybės centro vadovo veikla įvertinama nepatenkinamai du kartus iš eilės, savininko teises ir pareigas įgyvendinanti institucija priima sprendimą Nacionalinio, valstybės ar savivaldybės centro vadovą atleisti iš pareigų ir nutraukia su juo sudarytą darbo sutartį. Paaiškėjus, kad Nacionalinio, valstybės ar savivaldybės centro vadovas neatitinka nepriekaištingos reputacijos kriterijų, nurodytų šio straipsnio 2 dalyje, savininko teises ir pareigas įgyvendinanti institucija priima sprendimą tokį vadovą atleisti iš pareigų ir nutraukia su juo sudarytą darbo sutartį.

5. Kituose kultūros centruose konkursinių pareigų sąrašą ir konkursų tvarką gali nustatyti darbdavys arba steigėjas.“

5. straipsnis. Įstatymo papildymas 91 straipsniu

Papildyti Įstatymą 91 straipsniu:

„91 straipsnis. Nacionalinio, valstybės ir savivaldybės centro vadovo teisė dirbti kitą darbą

l. Nacionalinio, valstybės ir savivaldybės centro vadovui leidžiama dirbti kitą darbą ir už šį darbą gauti darbo užmokestį ar atlyginimą, jeigu tai:

1) nesukelia viešųjų ir privačių interesų konflikto;

2) nediskredituoja kultūros centro autoriteto.

2. Sprendimą dėl leidimo Nacionalinio, valstybės ir savivaldybės centro vadovui dirbti kitą darbą ir už šį darbą gauti darbo užmokestį ar atlyginimą, priima savininko teises ir pareigas įgyvendinančios institucijos vadovas jo nustatyta tvarka.“

6 straipsnis. Įstatymo įsigaliojimas ir įgyvendinimas

1. Šis įstatymas, išskyrus šio straipsnio 2 dalį, įsigalioja 2017 m. liepos 1 d.

2. Lietuvos Respublikos Vyriausybė iki 2017 m. birželio 30 d. priima šio įstatymo įgyvendinamuosius teisės aktus. Lietuvos Respublikos kultūros ministras iki 2017 m. birželio 30 d. patvirtina Kultūros įstaigų darbuotojų profesinės veiklos ir etikos taisykles.

3. Iki šio įstatymo įsigaliojimo į Nacionalinio, valstybės ar savivaldybės centro vadovo pareigas tam tikram terminui priimtas asmuo toliau eina atitinkamos įstaigos vadovo pareigas iki šio termino pabaigos. Jeigu konkursas įstaigos vadovo pareigoms buvo surengtas iki šio įstatymo įsigaliojimo, tačiau konkurso nugalėtojas dar nebuvo nustatytas ir (ar) nepradėjo eiti pareigų, toks konkursas laikomas negaliojančiu ir turi būti rengiamas iš naujo.

4. Nacionalinio, valstybės ar savivaldybės centro vadovas, iki šio įstatymo įsigaliojimo į pareigas priimtas neterminuotai, toliau eina atitinkamos įstaigos vadovo pareigas penkerius metus nuo šio įstatymo įsigaliojimo dienos.

5. Kai pasibaigia šio straipsnio 3 ir 4 dalyse nustatyti terminai, Nacionalinio, valstybės ar savivaldybės centro vadovas atleidžiamas iš darbo ir skelbiamas naujas konkursas įstaigos vadovui atrinkti.

Skelbiu šį Lietuvos Respublikos Seimo priimtą įstatymą.

Respublikos Prezidentas

Teikia

Seimo narys Vytautas Juozapaitis